СЕК издава книга с творби на млади таланти - Моят блог - kaldata.com - Форуми
СЕК издава книга с творби на млади таланти
Блог от technofork
Публикувано от technofork · 22 май 2008
278 прегледа
Всички стихотворения и разкази, участвали в трите издания на конкурса “На Бургас и морето с любов”, ще бъдат събрани и отпечатани в книга. Изданието ще бъде илюстрирано с картините от първия етап на конкурса, който се организира от Политическа партия “Средна европейска класа”. Това съобщи председателят на ПП СЕК Георги Манев при награждаването на отличените участници.
С парите от продажбата на книгата, ще бъдат наградени победителите в следващото издание на конкурса, допълни Манев. Това ще стимулира допълнително децата да творят, тъй като ще могат да видят реално резултата от труда си.
Това не е първият жест на Георги Манев към младите творци. Нарисуваните от тях картини вече красят фоайетата на училища и болници в града, както и самия офис на политическата партия.
Близо сто литературни творби участваха в третия конкурс, организиран от ПП СЕК. “Този път решихме да не го подчиняваме на определена тема, а да предоставим на децата възможност да развихрят свободно въображението си и резултатът бе впечатляващ”, каза координаторът на конкурса Рени Колчева. С получените подаръци и почерпка церемонията по награждаването се превърна в истински празник за децата в навечерието на 24-ти май.
За повече информация: http://www.cek.bg
Предишна статия Храмът в село Черноморец чества 150 години от създаването си
Следваща статия ПП "СЕК" организира бизнес семинар